4. pielikums  
Ministru kabineta

2021. gada 28. janvāra

noteikumiem Nr. 65

**Iesniegums darbību ar jonizējošā starojuma avotiem paziņošanai, reģistrācijas apliecības un licences saņemšanai**

**I.** **Iesniegums darbību ar jonizējošā starojuma avotiem paziņošanai**

1. Informācija par darbību ar jonizējošā starojuma avotiem paziņojuma iesniedzēju:

1.1. fiziskai personai – vārds, uzvārds, personas kods, juridiskai personai – firma vai nosaukums, reģistrācijas numurs komercreģistrā, juridiskā adrese;

1.2. tālruņa numurs un e-pasta adrese.

2. Informācija par darbībām ar jonizējošā starojuma avotiem un darbību veikšanas adresi.

3. Informācija par jonizējošā starojuma avotu – grupas nosaukums, modelis, parametri – un īpašuma vai lietošanas tiesību iegūšanas pamatu.

4. Šo noteikumu 6.1. apakšpunktā noteikto darbību paziņošanai papildus iesniedz:

4.1. plānoto darbību un procedūru aprakstu;

4.2. plānotās teritorijas, ēku un telpu aprakstu, ņemot vērā radiācijas drošības, fiziskās aizsardzības un sagatavotības radiācijas avārijām prasības, kas būs jāizpilda, uzsākot darbības.

**II. Iesniegums darbību ar jonizējošā starojuma avotiem reģistrācijas apliecības saņemšanai**

1. Informācija par iesnieguma iesniedzēju darbību ar jonizējošā starojuma avotiem reģistrācijas apliecības saņemšanai vai nepieciešamajām izmaiņām informācijā par operatoru:

1.1. fiziskai personai – vārds, uzvārds, personas kods, juridiskai personai – firma vai nosaukums, reģistrācijas numurs komercreģistrā, juridiskā adrese;

1.2. tālruņa numurs un e-pasta adrese.

2. Informācija par darbībām ar jonizējošā starojuma avotiem vai nepieciešamajām izmaiņām darbībās ar jonizējošā starojuma avotiem.

3. Informācija par darbību veikšanas adresi vai nepieciešamajām izmaiņām saistībā ar darbību veikšanas adresi.

4. Informācija par jonizējošā starojuma avotu vai nepieciešamajām izmaiņām saistībā ar jonizējošā starojuma avotu:

4.1. radioaktīvo vielu nesaturoša jonizējošā starojuma avota grupas nosaukums, modelis, identifikācijas numuri, ražotājs, ražošanas gads, parametri, darbību veikšanas vieta (telpa);

4.2. radioaktīvo vielu saturoša jonizējošā starojuma avota grupas nosaukums, modelis, identifikācijas numurs, radionuklīds, kopējā radioaktivitāte vai īpatnējā radioaktivitāte, ražotājs, ražošanas datums, ražotāja noteiktais derīguma termiņš, konteinera modelis un numurs, darbību veikšanas vieta (telpa).

5. Iesniedzami šādi dokumenti vai to kopijas:

5.1. par jonizējošā starojuma avotu:

5.1.1. tehniskā dokumentācija;

5.1.2. veikto pārbaužu pārskati (darba vietas monitorings, elektrodrošības pārbaude, tehnisko parametru pārbaude, pacientu dozas mērītāja pārbaude);

5.1.3. informācija par noslēgtajiem ārpakalpojuma līgumiem, tai skaitā par jonizējošā starojuma avota funkciju atbilstības testēšanu un novērtēšanu, elektrodrošības pārbaudi, kalibrēšanu, darba vietas monitoringu, mēriekārtu kalibrēšanu, aizsarglīdzekļu pārbaudi, jonizējošā starojuma avota tehnisko apkopi, individuālo dozimetriju;

5.1.4. informācija par īpašuma vai lietošanas tiesību iegūšanas pamatu, norādot īpašumtiesības apliecinoša dokumenta nosaukumu, izsniedzēju un izsniegšanas vai parakstīšanas datumu;

5.2. par darbību veikšanas vietu:

5.2.1. darba vietas monitoringa pārskats;

5.2.2. ar sertificētu radiācijas drošības ekspertu vai medicīnas fizikas ekspertu saskaņots telpas plāns (montāžas plāns), kurā ietverts apraksts par barjeru biezumu, materiālu, papildu aizsardzību, vadības telpu, plānoto dozu vai dozas jaudu darba vietā un jonizējošā starojuma avota plānoto noslogojumu. Telpas, ēkas vai teritorijas plānu un aprakstu neiesniedz, ja darbības ar jonizējošā starojuma avotu tiks veiktas ārpus ēkām un uzņēmuma teritorijas. Pārējos gadījumos attiecīgo plānu iesniedz šādā mērogā:

5.2.2.1. telpas plānu (montāžas plānu) mērogā M 1:50 vai mazākā mērogā, norādot jonizējošā starojuma avota atrašanās vietu telpā (logus, durvis), kā arī to telpu izmantošanas mērķi, kuras atrodas zem telpas, virs telpas un blakus telpai, kurā atrodas jonizējošā starojuma avots;

5.2.2.2. ēkas vai tās daļas plānu mērogā M 1:100 vai mazākā mērogā, norādot jonizējošā starojuma avota atrašanās vietu vai norādot telpas, kurās ir jonizējošā starojuma avoti ar montāžas plānu mērogā M 1:50;

5.2.2.3. teritorijas plānu mērogā M 1:1000 vai mazākā mērogā, norādot jonizējošā starojuma avota atrašanās vietu;

5.2.3. sertificēta radiācijas drošības eksperta vai medicīnas fizikas eksperta atzinums par to, ka darbībām ar jonizējošā starojuma avotu paredzēto telpu, ēku vai teritorijas ekspluatācijas apstākļi atbilst ražotāja nosacījumiem un plānotās darbības ar jonizējošā starojuma avotu ir pamatotas un nerada tiešus draudus darbiniekiem, iedzīvotājiem un videi;

5.2.4. radiācijas drošības kvalitātes nodrošināšanas programma;

5.2.5. radiācijas drošības instrukcija. Radioaktīvo vielu saturošiem jonizējošā starojuma avotiem iekļauj arī aprakstu par glabāšanas nosacījumiem;

5.2.6. individuālo aizsarglīdzekļu pārbaudes pārskats vai iegādes apliecinājums, ja iegāde veikta pēdējo divu gadu laikā;

5.2.7. mērinstrumentu saraksts, mērinstrumentu kalibrēšanas pārskats vai iegādes apliecinājums, ja iegāde veikta pēdējo divu gadu laikā;

5.3. par darbu vadītāju un darbiniekiem:

5.3.1. rīkojums par darbu vadītāja norīkošanu un informācija par darbu vadītāju: vārds, uzvārds, personas kods, izglītība, pieredze darbā ar jonizējošā starojuma avotiem, apmācību kursi radiācijas drošībā. Ja darbu vadītājs veic darbības ar jonizējošā starojuma avotu, norāda arī informāciju par obligāto veselības pārbaudi un iedalījumu A vai B kategorijā atbilstoši normatīvajiem aktiem par aizsardzību pret jonizējošo starojumu. Pamatojumam par darbinieka iedalījumu A vai B kategorijā ir jābūt pieejamam pie operatora;

5.3.2. informācija par katru darbinieku, kas veic darbības ar jonizējošā starojuma avotu vai atrodas jonizējošā starojuma laukā: vārds, uzvārds, personas kods, izglītība, apmācību kursi radiācijas drošībā, obligātā veselības pārbaude, darbinieka iedalījums A vai B kategorijā. Ārstniecības iestādes darbinieku sarakstā norāda arī medicīnas fiziķus;

5.4. par radioaktīvo avotu un atkritumu apsaimniekošanu:

5.4.1. apraksts par paredzamajām darbībām ar radioaktīvajiem atkritumiem pirms to nodošanas radioaktīvo atkritumu pārvaldības objekta operatoram;

5.4.2. līgums par radioaktīvo atkritumu nodošanu radioaktīvo atkritumu pārvaldības objekta operatoram, ja pēc plānotajām darbībām ar jonizējošā starojuma avotiem vai to laikā radīsies radioaktīvie atkritumi, vai apliecinājums no ražotāja vai piegādātāja, ka slēgtos starojuma avotus pēc to lietošanas varēs nosūtīt atpakaļ uz attiecīgo valsti;

5.4.3. apliecinājums par dabas resursu nodokļa samaksu par radioaktīvo vielu ievešanu;

5.4.4. fiziskās aizsardzības pasākumu apraksts;

5.4.5. informācija par transportlīdzekli un tā atbilstību normatīvajiem aktiem par radioaktīvo vielu saturoša jonizējošā starojuma avota transportēšanu;

5.5. papildu informācija, ja nepieciešams.

**III. Iesniegums licences saņemšanai darbībām ar jonizējošā starojuma avotiem**

1. Informācija par iesnieguma iesniedzēju licences darbībām ar jonizējošā starojuma avotiem saņemšanai vai nepieciešamajām izmaiņām informācijā par operatoru:

1.1. fiziskai personai – vārds, uzvārds, personas kods, juridiskai personai – firma vai nosaukums, reģistrācijas numurs komercreģistrā, juridiskā adrese;

1.2. tālruņa numurs un e-pasta adrese.

2. Informācija par darbībām ar jonizējošā starojuma avotiem vai nepieciešamajām izmaiņām darbībās ar jonizējošā starojuma avotiem, tajā skaitā:

2.1. speciālās atļaujas (licences) maiņa pret licenci vai reģistrāciju. Ja ir spēkā speciālā atļauja (licence), bet saskaņā ar Ministru kabineta 2021. gada 28. janvāra noteikumiem Nr. 65 "Darbību ar jonizējošā starojuma avotiem paziņošanas, reģistrēšanas un licencēšanas noteikumi" nepieciešama reģistrācijas apliecība vai licence, operators norāda, vai vēlas saglabāt speciālo atļauju (licenci) un veikt grozījumus vai saņemt licenci vai reģistrācijas apliecību;

2.2. licences maiņa pret reģistrācijas apliecību. Ja operatoram ir licence, kurā iekļautas licencējamās un reģistrējamās darbības, un operatoram pēc izmaiņām paliek tikai reģistrējamās darbības, operators norāda, vai vēlas saglabāt licenci un veikt grozījumus vai saņemt reģistrācijas apliecību.

3. Informācija par darbību veikšanas adresi vai nepieciešamajām izmaiņām saistībā ar darbību veikšanas adresi.

4. Informācija par jonizējošā starojuma avotu vai nepieciešamajām izmaiņām saistībā ar jonizējošā starojuma avotu:

4.1. radioaktīvo vielu nesaturoša jonizējošā starojuma avota grupas nosaukums, modelis, identifikācijas numuri, ražotājs, ražošanas gads, parametri, darbību veikšanas vieta (telpa);

4.2. radioaktīvo vielu saturoša jonizējošā starojuma avota grupas nosaukums, modelis, identifikācijas numurs, radionuklīds, kopējā radioaktivitāte vai īpatnējā radioaktivitāte, ražotājs, ražošanas datums, ražotāja noteiktais derīguma termiņš, konteinera modelis un numurs, darbību veikšanas vieta (telpa).

5. Iesniedzami šādi dokumenti vai to kopijas:

5.1. par jonizējošā starojuma avotu:

5.1.1. tehniskā dokumentācija;

5.1.2. veikto pārbaužu pārskati – darba vietas monitorings, elektrodrošības pārbaude, tehnisko parametru pārbaude, pacientu dozas mērītāja pārbaude;

5.1.3. informācija par noslēgtajiem ārpakalpojuma līgumiem, tai skaitā par jonizējošā starojuma avota funkciju atbilstības testēšanu un novērtēšanu, elektrodrošības pārbaudi, kalibrēšanu, darba vietas monitoringu, mēriekārtu kalibrēšanu, aizsarglīdzekļu pārbaudi, jonizējošā starojuma avota tehnisko apkopi, individuālo dozimetriju;

5.1.4. informācija par īpašuma vai lietošanas tiesību iegūšanas pamatu, norādot īpašumtiesības apliecinoša dokumenta nosaukumu, izsniedzēju un izsniegšanas vai parakstīšanas datumu;

5.1.5. operatora civiltiesiskās atbildības apdrošināšanas polise;

5.2. par darbību veikšanas vietu:

5.2.1. darba vietas monitoringa pārskats;

5.2.2. ar sertificētu radiācijas drošības ekspertu vai medicīnas fizikas ekspertu saskaņots telpas plāns (montāžas plāns), kurā ietverts apraksts par barjeru biezumu, materiālu, papildu aizsardzību, vadības telpas esību, plānoto dozu vai dozas jaudu darba vietā un jonizējošā starojuma avota plānoto noslogojumu. Telpas, ēkas vai teritorijas plānu un aprakstu neiesniedz, ja darbības ar jonizējošā starojuma avotu tiks veiktas ārpus ēkām un uzņēmuma teritorijas. Pārējos gadījumos attiecīgo plānu iesniedz šādā mērogā:

5.2.2.1. telpas plānu (montāžas plānu) mērogā M 1:50 vai mazākā mērogā, norādot jonizējošā starojuma avota atrašanās vietu telpā (logus, durvis), kā arī to telpu izmantošanas mērķi, kuras atrodas zem telpas, virs telpas un blakus telpai, kurā atrodas jonizējošā starojuma avots;

5.2.2.2. ēkas vai tās daļas plānu mērogā M 1:100 vai mazākā mērogā, norādot jonizējošā starojuma avota atrašanās vietu vai norādot telpas, kurās ir jonizējošā starojuma avoti, ar montāžas plānu mērogā M 1:50;

5.2.2.3. teritorijas plānu mērogā M 1:1000 vai mazākā mērogā, norādot jonizējošā starojuma avota atrašanās vietu;

5.2.3. sertificēta radiācijas drošības eksperta vai medicīnas fizikas eksperta atzinums par to, ka darbībām ar jonizējošā starojuma avotu paredzēto telpu, ēku vai teritorijas ekspluatācijas apstākļi atbilst ražotāja nosacījumiem un plānotās darbības ar jonizējošā starojuma avotu ir pamatotas un nerada tiešus draudus darbiniekiem, iedzīvotājiem un videi;

5.2.4. radiācijas drošības kvalitātes nodrošināšanas programma;

5.2.5. radiācijas drošības instrukcija. Radioaktīvo vielu saturošiem jonizējošā starojuma avotiem iekļauj arī aprakstu par glabāšanas nosacījumiem;

5.2.6. individuālo aizsarglīdzekļu pārbaudes pārskats vai iegādes apliecinājums, ja iegāde veikta pēdējo divu gadu laikā;

5.2.7. mērinstrumentu saraksts, mērinstrumentu kalibrēšanas pārskats vai iegādes apliecinājums, ja iegāde veikta pēdējo divu gadu laikā;

5.3. par darbu vadītāju un darbiniekiem:

5.3.1. rīkojums par darbu vadītāja norīkošanu un informācija par darbu vadītāju: vārds, uzvārds, personas kods, izglītība, pieredze darbā ar jonizējošā starojuma avotiem, apmācību kursi radiācijas drošībā. Ja darbu vadītājs veic darbības ar jonizējošā starojuma avotu, norāda arī informāciju par obligāto veselības pārbaudi un iedalījumu A vai B kategorijā atbilstoši normatīvajiem aktiem par aizsardzību pret jonizējošo starojumu. Pamatojumam par darbinieka iedalījumu A vai B kategorijā ir jābūt pieejamam pie operatora;

5.3.2. informācija par katru darbinieku, kas veic darbības ar jonizējošā starojuma avotu vai atrodas jonizējošā starojuma laukā: vārds, uzvārds, personas kods, izglītība, apmācību kursi radiācijas drošībā, obligātā veselības pārbaude, darbinieka iedalījums A vai B kategorijā. Ārstniecības iestādes darbinieku sarakstā norāda arī medicīnas fiziķus;

5.4. par radioaktīvo avotu un atkritumu apsaimniekošanu:

5.4.1. apraksts par paredzamajām darbībām ar radioaktīvajiem atkritumiem pirms to nodošanas radioaktīvo atkritumu pārvaldības objekta operatoram;

5.4.2. līgums par radioaktīvo atkritumu nodošanu radioaktīvo atkritumu pārvaldības objekta operatoram, ja pēc plānotajām darbībām ar jonizējošā starojuma avotiem vai to laikā radīsies radioaktīvie atkritumi, vai ražotāja vai piegādātāja apliecinājums, ka slēgtos starojuma avotus pēc to lietošanas varēs nosūtīt atpakaļ uz attiecīgo valsti;

5.4.3. apliecinājums par dabas resursu nodokļa samaksu par radioaktīvo vielu ievešanu;

5.4.4. fiziskās aizsardzības pasākumu apraksts. Norāda arī datumu, kad fiziskās aizsardzības plāns saskaņots ar Valsts drošības dienestu, ja normatīvie akti par jonizējošā starojuma avotu fizisko aizsardzību nosaka šādu prasību;

5.4.5. ar vietējo pašvaldību un Valsts ugunsdzēsības un glābšanas dienestu saskaņots plāns par gatavību radiācijas avārijām un rīcību radiācijas avārijas situācijās, ja normatīvie akti par prasībām attiecībā uz sagatavotību radiācijas avārijai un rīcību šādas avārijas gadījumā nosaka šādu prasību;

5.4.6. novērtējums par plānotajām izkliedēm vidē un attiecīgās monitoringa programmas, kā arī ventilācijas un kanalizācijas sistēmu shēmas;

5.4.7. radioaktīvo atkritumu glabātavas ilgtermiņa drošības novērtējums un to radioaktīvo atkritumu apsaimniekošanas darbību drošības novērtējums, kuras veic pirms radioaktīvo atkritumu apglabāšanas;

5.4.8. ar radiācijas drošību saistītās būves būvprojekts un citi dokumenti, kuru nepieciešamību nosaka radioaktīvo atkritumu pārvaldības objektu vai kodoliekārtu darbību regulējošie normatīvie akti;

5.4.9. radioaktīvo vielu saturoša objekta demontāžas un likvidēšanas plāns un noslēguma ziņojums par avota demontāžu un likvidēšanu;

5.4.10. informācija par transportlīdzekli un tā atbilstību normatīvajiem aktiem par radioaktīvo vielu saturoša jonizējošā starojuma avota transportēšanu;

5.5. papildu informācija, ja nepieciešams.

Vides aizsardzības un

reģionālās attīstības ministrs A. T. Plešs